Herentals
<s>Herentals je grad i općina od 28,194 stanovnika na sjeveru Belgije u Provinciji Antwerpen.</s>

<s>Geografske karakteristike 
Herentals se nalazi udaljen 43 km istočno od Antwerpena, na spoju Kanala Bocholt-Herentals sa Albertovim kanalom.</s>

<s>Historija</s>

<s>Herentals je prvi put dokumentiran 1150. kao selo oko crkve sv. Waldetrude, koje je vjerojatno bilo feud biskupije iz Monsa.</s><s>Nešto sjevernije duž rijeke Nete u isto vrijeme izraslo je trgovište.</s>

<s>Budući da su interesi ta dva naselja bili rivalski brabantski vojvoda Hendrika I dodjelio je Herentalsu 1209. gradska prava.</s><s>Promocija Herentala u slobodni grad dala je novi impuls trgovištu na sjeveru, koje je još prije 1253. podiglo hospicij a nakon 1266. i beginaž.</s>

<s>Herentals je svoj zenit imao u drugoj polovici 14. vijeka.</s><s>Paralelno sa njegovim ekonomskim, rastao je i njegov politički značaj, tako da je Herentals 1356. postao prijestolnica Markgrofovije Antwerpen i punih pedeset godina zamijenio Antwerpen.</s><s>To je bilo vrijeme kad su izgrađeni samostani, bedemi, gradska vrata (Bovenpoort i Zandpoort) i palača tkalaca (15. vijek), koja je kasnije pretvorena u 
gradsku vijećnicu.</s><s>Istovremeno je postao i snažan garnizon, što mu je donjelo brojne nevolje tokom 17. i 18. vijeka, pa je zapao u krizu.</s>

<s>Herentals se tokom 19. vijeka ekonomski oporavio, nakon što su proradile dvije tvornice tekstila i željezara, a krajem vijeka i tvornica obuće.</s><s>Ona je bila inicijator procvata Industrije kože i obuće koja je potrajala sve do izbijanja Drugoga svjetskog rata.</s><s>Povoljan položaj grada utjecao je na to da je postao važno raskršće kanala i željezničkih pruga.</s>

<s>Nakon rata se 1964. važna kompanija iz prehrambene industrije De Beukelaer - Parein preselila se iz Antwerpena u Herentals.</s>

<s>Herentals je 1977. kooptirao susjedna naselja Noorderwijk i Morkhovenom, pa mu se broj stanovnika povećao od 18,000 na 25,000.</s><s>U novije vrijeme grad je podigao industrijsku zonu na površini od 220 hektara.</s>

<s>Znamenitosti</s>

<s>Najveća znamenitost nalazi se u centru grada, to je palača tkalačkog ceha, izgrađena početkom 15. vijeka.</s><s>Ona je 1512. gotovo potpuno uništena u požaru, pa je 1534. 
rekonstruirana.</s><s>Nakon tog je adaptirana u gradsku vijećnicu i više puta restaurirana, posljednji put 2010.</s>

<s>Njen zvonik visok 35 metra sa Karijonom od 50 zvona teškim 4 tone, uvršten je 1998. na UNESCO-vu 
Listu evropske svjetske baštine kao lokalitet Zvonici u Francuskoj i Belgiji.</s>

<s>Znamenitost je i beginaž osnovan još prije 1266., koji je srušen za Nizozemske revolucije.</s><s>Nakon povratka španjolske vlasti u 
Herentals, magistrat je 1590. dopustio obnovu beginaža, koji radio do 1951. kad je umrla posljednja beginka.</s>

<s>Pobratimski gradovi</s>

<s>IJsselstein, Nizozemska</s>

<s>Izvori</s>

<s>Vanjske veze</s>

<s>Stad Herentals (službene stranice) 
Gradovi u Belgiji
Flandrija
Svjetska baština u Belgiji</s>

